เพศศึกษา (หลักสูตรเร่งรัก)

เพศศึกษา (หลักสูตรเร่งรัก) () เป็นละครชุดทางโทรทัศน์แนวตลกดรามาของอังกฤษ ที่สร้างโดยลอรี นันน์ ออกอากาศบนเน็ตฟลิกซ์ เรื่องราวเกี่ยวกับชีวิตของนักเรียน เจ้าหน้าที่ และผู้ปกครองของโรงเรียนมัธยมมัวร์เดลที่สมมติขึ้น ในขณะที่พวกเขาต้องต่อสู้กับเรื่องราวปัญหาส่วนบุคคลต่าง ๆ ซึ่งมักเกี่ยวข้องกับพฤติกรรมทางเพศของมนุษย์ ละครเรื่องนี้นำแสดงโดยทีมนักแสดงที่ประกอบด้วยเอซา บัตเตอร์ฟีลด์, จิลเลียน แอนเดอร์สัน, เอ็นคูติ กัตวา, เอ็มมา แม็กกี, คอนเนอร์ สวินเดลส์, เคดาร์ วิลเลียมส์-สเตอร์ลิง, อลิสแตร์ เพตรี, มีมี คีน และเอมี ลู วูด

ฤดูกาลแรกเปิดตัวเมื่อวันที่ 11 มกราคม 2562 ฤดูกาลที่สองเมื่อวันที่ 17 มกราคม ค.ศ. 2563 ฤดูกาลที่สามเมื่อวันที่ 17 กันยายน 2564 และฤดูกาลที่สี่เป็นฤดูกาลสุดท้าย เปิดตัวเมื่อวันที่ 21 กันยายน ค.ศ. 2566

เพศศึกษา (หลักสูตรเร่งรัก) ได้รับเสียงชื่นชมอย่างมาก ทั้งด้านทีมนักแสดง การเขียนบท การกำกับ มูลค่าการผลิต และการปฏิบัติต่อเนื้อหาสำหรับผู้ใหญ่ รายการประสบความสำเร็จโดยมีผู้ชมมากกว่า 40 ล้านคนที่สตรีมละครครั้งแรกหลังจากเปิดตัว วูดได้รับรางวัลบาฟตาทีวี สาขาการแสดงตลกหญิงยอดเยี่ยมจากบทบาทของเธอในฤดูกาลที่สอง และฤดูกาลที่สามได้รับรางวัลละครโทรทัศน์ตลกยอดเยี่ยมจากงานอินเตอร์เนชันแนลเอ็มมีอะวอดส์ ครั้งที่ 50

 เรื่องย่อ 
เพศศึกษา (หลักสูตรเร่งรัก) มีเนื้อเรื่องเน้นไปที่ โอทิส มิลเบิร์น (เอซา บัตเตอร์ฟีลด์) นักเรียนมัธยมปลายโรงเรียนมัวร์เดล ตอนต้นของละคร โอทิสมีปัญหาเกี่ยวกับเรื่องเพศ เขาไม่เคยและไม่สามารถสำเร็จความใคร่ด้วยตนเองได้ เพราะเรื่องฝังใจในวัยเด็ก รวมทั้งแม่ของเขา จีน มิลเบิร์น (จิลเลียน แอนเดอร์สัน) ยังเป็นนักบำบัดทางเพศที่มักหาคู่นอนโดยหลีกเลี่ยงความสัมพันธ์

นักเรียนคนอื่น ๆ ที่มัวร์เดล ได้แก่ เอริก เอฟฟิออง (เอ็นคูติ กัตวา) เพื่อนสนิทของโอทิส เป็นลูกของผู้อพยพชาวกานา-ไนจีเรีย เมฟ ไวลีย์ (เอ็มมา แม็กกี) เป็นคนฉลาด หัวรั้น และมีปัญหาเรื่องครอบครัว อดัม กรอฟฟ์ (คอนเนอร์ สวินเดลส์) ลูกชายของครูใหญ่ (อลิสแตร์ เพตรี) มีนิสัยชอบกลั่นแกล้งที่พัฒนามาจากความเกลียดชังตัวเอง แจ็กสัน มาร์เช็ตติ (เคดาร์ วิลเลียมส์-สเตอร์ลิง) หัวหน้านักเรียนที่พยายามอย่างหนักเพื่อบรรลุความคาดหวังจากคนรอบตัว รูบี แมตธิวส์ (มีมี คีน) อันวาร์ บักชี (ดาเนียล คูลลาร์) และ โอลิเวีย ฮันนาน (ซิโมน แอชลีย์) สามสมาชิกของกลุ่ม "แก๊งนางฟ้า" เอมี กิบส์ (เอมี ลู วูด) สมาชิกแก๊งนางฟ้าที่แอบเป็นเพื่อนกับเมฟ และ ลิลี่ อิเกลฮาร์ต (ทันย่า เรย์โนลด์ส) นักเขียนเรื่องราวลากมกธีมต่างดาวที่ต้องการมีเพศสัมพันธ์ครั้งแรก ต่อมา โอลา ไนมาน (แพทริเซีย อัลลิสัน) ได้ย้ายมาเข้ามัวร์เดล ซึ่งพ่อของเธอ เจคอบ ไนมาน (มิกาเอล เพอร์สแบรนต์) เริ่มมีความสัมพันธ์กับจีน

ในฤดูกาลแรก โอทิสกับเมฟได้จัดตั้งคลินิกบำบัดทางเพศ เพื่อแก้ปัญหาทางเพศให้นักเรียนในมัวร์เดลWhite, Peter (28 November 2017). "Netflix Lines Up Teen Sex Comedy Drama 'Sex Education'". Deadline Hollywood. สืบค้นเมื่อ 17 May 2018Maple, Taylor (15 January 2019). "Emma Mackey's Sex Education' Character Has Already Become A Fan Favorite". Bustle. สืบค้นเมื่อ 25 November 2019. ธุรกิจของพวกเขาประสบความสำเร็จ แต่เมื่อโอทิสพบว่าตัวเองเริ่มสนใจเมฟความขัดแย้งก็ได้เริ่มขึ้น

ในฤดูกาลที่สอง มีนักเรียนเข้าใหม่ที่คัดค้านสภาพความเป็นอยู่ในมัวร์เดล โอลาได้เป็นแฟนคนแรกของโอทิส เอริคช่วยอดัมเรื่องการยอมรับทางเพศของเขา และจีนกลายเป็นนักบำบัดทางเพศประจำโรงเรียน เนื่องจากอุปทานหมู่เรื่องหนองในเทียมระบาด

ในฤดูกาลที่สาม โอทิสเริ่มมีความสัมพันธ์กับรูบี้ จีนตั้งครรภ์โดยไม่ได้ตั้งใจ เอริคคบกับอดัมอย่างเปิดเผย และโฮป แฮดดอน (เจมิมา เคิร์ก) ครูใหญ่คนใหม่ได้ปรับปรุงมัวร์เดลครั้งใหญ่

ในฤดูกาลที่สี่ หลังมัวร์เดลปิดตัวลง โอทิส เอริค และอดีตนักเรียนส่วนใหญ่ของมัวร์เดล ได้เข้าเรียนที่โรงเรียนคาเวนดิชวิทยาลัย ทำให้พวกเขาต้องปรับตัวอย่างมาก ส่วนเมฟกำลังศึกษาที่มหาวิทยาลัยวอลเลซในสหรัฐอเมริกาOtterson, Joe (5 July 2023). "'Sex Education' to End With Season 4 at Netflix, Sets Premiere Date". Variety. สืบค้นเมื่อ 5 July 2023.

 นักแสดง 

 นักแสดงนำ 

 เอซา บัตเตอร์ฟีลด์ รับบทเป็น โอทิส มิลเบิร์น หนุ่มวัยรุ่นที่ไม่ค่อยเข้าสังคม และมักให้คำแนะนำเรื่องเพศแก่เพื่อน ๆ ของเขา
 จิลเลียน แอนเดอร์สัน รับบทเป็น จีน มิลเบิร์น แม่ของโอทิส นักบำบัดทางเพศที่มีชื่อเสียงซึ่งเปิดเผยเกี่ยวกับเรื่องเพศในทุกแง่มุม
 เอ็นคูติ กัตวา รับบทเป็น เอริก เอฟฟิออง เพื่อนรักที่เป็นเกย์อย่างเปิดเผยของโอทิส มาจากครอบครัวชาวกานา-ไนจีเรียที่เคร่งศาสนา
 เอ็มมา แม็กกี รับบทเป็น เมฟ ไวลีย์ สาววัยรุ่นผู้ชาญฉลาด เข้าหาโอทิสเพื่อเสนอให้เปิดคลินิกบำบัดทางเพศร่วมกัน
 คอนเนอร์ สวินเดลส์ รับบทเป็น อดัม กรอฟฟ์ ลูกชายครูใหญ่ที่ชอบกลั่นแกล้งเอริค
 เคดาร์ วิลเลียมส์-สเตอร์ลิง รับบทเป็น แจ็กสัน มาร์เชตติ หัวหน้านักเรียนโรงเรียนมัวร์เดล และเป็นแชมป์ว่ายน้ำ
 อลิสแตร์ เพตรี รับบทเป็น ไมเคิล กรอฟฟ์ ครูใหญ่โรงเรียนมัวร์เดล และเป็นพ่อที่เข้มงวดของอดัม
 มีมี คีน รับบทเป็น รูบี แมทธิวส์ หัวหน้าแก๊งนางฟ้า
 เอมี ลู วูด รับบทเป็น เอมี กิบส์ สมาชิกแก๊งนางฟ้า เป็นเพื่อนสนิทของเมฟ
 ชาแนล คูลาร์ รับบทเป็น อันวาร์ บักชี (ฤดูกาล 1–3) สมาชิกแก๊งนางฟ้า
 ซิโมน แอชลีย์ รับบทเป็น โอลิเวีย ฮันนาน (ฤดูกาล 1–3) สมาชิกแก๊งนางฟ้า
 ทันยา เรย์โนลด์ส รับบทเป็น ลิลี อิกเกิลฮาร์ต (ฤดูกาล 1–3) สาววัยรุ่นที่เขียนเรื่องลามกต่างดาว
 มิคาเอล เพอร์สแบรนดต์ รับบทเป็น เจคอบ ไนแมน (ฤดูกาล 1–3) พ่อหม้ายช่างประปาชาวสวีเดนที่ได้พัฒนาความสัมพันธ์กับจีน
 แพตริเซีย อัลลิสัน รับบทเป็น โอลา ไนแมน (ฤดูกาล 1–3) ลูกของเจคอบ และเป็นแพนเซ็กชวล
 แอนน์-มารี ดัฟฟ์ รับบทเป็น เอริน ไวลีย์ (ฤดูกาล 2-3) แม่ของเมฟ
 ราคี ฐาคาร รับบทเป็น เอมิลี แซนด์ส (ฤดูกาล 1-3 รับเชิญในฤดูกาล 4) ครูสอนภาษาอังกฤษที่โรงเรียนมัวร์เดล
 เจมิมา เคิร์ก รับบทเป็น โฮป แฮดดอน (ฤดูกาล 3) ครูใหญ่คนใหม่ของโรงเรียนมัวร์เดลที่มาแทนไมเคิล กรอฟฟ์

 รางวัลและการเสนอชื่อ 
ปีรางวัลสาขาผู้ถูกเสนอชื่อผลอ้างอิง2019Online Film and Television AwardsBest Writing in Drama Seriesเพศศึกษา (หลักสูตรเร่งรัก) Best Supporting Actress in Drama Seriesจิลเลียน แอนเดอร์สัน BAFTA Scotland AwardsBest Actor (Television)เอ็นคูติ กัตวา Gold Derby Film AwardsBreakthrough Performer of the Yearเอซา บัตเตอร์ฟีลด์MTV Movie & TV AwardsBest Kissเอ็นคูติ กัตวา และคอนเนอร์ สวินเดลส์ Breakthrough Performanceเอ็นคูติ กัตวา 2020National Television AwardsComedyเพศศึกษา (หลักสูตรเร่งรัก) Gold Derby Film AwardsComedy Actorเอซา บัตเตอร์ฟีลด์Newport Beach Film FestivalArtist of Distinctionเอซา บัตเตอร์ฟีลด์Guild of Music Supervisors AwardsBest Music Supervision in a Comedy Seriesแมตต์ บิฟฟา GLAAD Media AwardsOutstanding Comedy Seriesเพศศึกษา (หลักสูตรเร่งรัก) BAFTA TV AwardsBest Male Comedy Performanceเอ็นคูติ กัตวา Best Emerging Talent: Fictionลอรี นันน์ Best Production Designซาแมนธา ฮาร์ลีย์ และมิริ แคตซ์ Best Scripted Castingลอเรน อีแวนส์ TV Choice AwardsBest Drama Seriesเพศศึกษา (หลักสูตรเร่งรัก) British LGBT AwardsMetro Media Moment NME AwardsBest TV Actorเอซา บัตเตอร์ฟีลด์BAFTA Scotland AwardsBest Actor (Television)เอ็นคูติ กัตวา 2021Guild of Music Supervisors AwardsBest Music Supervision in a Comedy Seriesแมตต์ บิฟฟา Hollywood Music in Media AwardsBest Music Supervision – Televisionแมตต์ บิฟฟา AACTA International AwardsBest Comedy Seriesเพศศึกษา (หลักสูตรเร่งรัก) RTS Programme AwardsScripted Comedy GLAAD Media AwardsOutstanding Comedy Series TRIC AwardsComedy Programme BAFTA TV AwardsBest Male Comedy Performanceเอ็นคูติ กัตวา Best Female Comedy Performanceเอมี ลู วูด เอ็มมา แม็กกี Best Costume Designโรซา ดิอาส Best Production Designซาแมนธา ฮาร์ลีย์ และอเล็กซานดรา สเลด Best Scripted Castingลอเรน อีแวนส์ National Television AwardsComedyเพศศึกษา (หลักสูตรเร่งรัก) 2022Critics' Choice Television AwardsBest Supporting Actor in a Comedy Seriesเอ็นคูติ กัตวา GLAAD Media AwardsOutstanding Comedy Seriesเพศศึกษา (หลักสูตรเร่งรัก) National Comedy AwardsBest Scripted Comedy Seriesเพศศึกษา (หลักสูตรเร่งรัก) Outstanding Comedy Actressเอ็มมา แม็กกี Outstanding Comedy Actorเอซา บัตเตอร์ฟีลด์ Outstanding Supporting Roleเอ็นคูติ กัตวา เอมี ลู วูด BAFTA TV AwardsBest Male Comedy Performanceเอ็นคูติ กัตวา Best Female Comedy Performanceเอมี ลู วูด Best Photography & Lighting: Fictionโอลี รัสเซลล์ Best Scripted Castingลอเรน อีแวนส์ Best Emerging Talent: Fictionรันยาราโร แมปฟุโมะ National Television AwardsComedyเพศศึกษา (หลักสูตรเร่งรัก) Televisual Bulldog AwardsMusicเพศศึกษา (หลักสูตรเร่งรัก) Editingเพศศึกษา (หลักสูตรเร่งรัก) International Emmy AwardsBest Comedy Seriesเพศศึกษา (หลักสูตรเร่งรัก) BAFTA Scotland AwardsBest Actor (Television)เอ็นคูติ กัตวา 'Scot on Screen' Audience Award RTS Craft & Design AwardsBest Director - Comedyเบน เทย์เลอร์ Best Editing - Comedyเพศศึกษา (หลักสูตรเร่งรัก) 

 อ้างอิง 

 แหล่งข้อมูลอื่น 




หมวดหมู่:ผลงานต้นฉบับภาษาอังกฤษของเน็ตฟลิกซ์
หมวดหมู่:รายการโทรทัศน์เกี่ยวกับชายรักร่วมเพศ
หมวดหมู่:รายการโทรทัศน์เกี่ยวกับหญิงรักร่วมเพศ
หมวดหมู่:ละครโทรทัศน์เกี่ยวกับวัยรุ่น
หมวดหมู่:รายการโทรทัศน์เกี่ยวกับคนข้ามเพศ
หมวดหมู่:ละครโทรทัศน์ของเน็ตฟลิกซ์